BETH  YDYW  YR  EEENGYL? 


Ni  all  dyn  myfyrgar  lai  na  rhyfeddu  oherwydd  yr  amrywiol  a'r  gwa- 
hanol  atebion  a  geir  i'r  cwestiwn  pwysig  hwn  gan  broffeswyr,  ie,  "  pre- 
gethwyr  efengyl"  (fel  eu  gelwir),  ac  hyd  y  nod  y  wlad  a  elwir  yn 
"  wlad  yr  efengyl."  Canys,  y  mae  mor  anmhosibl  i  fwy  nag  un  u'u 
croesatebiadau  fod  yn  wir,  ag  ydy  w  i  wirioneddau  groesi  eu  gilydd  ;  ac 
etto  mae  defnyddioldeb  yr  efengyl  yn  dibynu  ar  gael  yr  unig  wir 
atebiad.  Nad  beth  a  feddylia  ein  cydoeswyr  am  danom  ni  a'nhefengyl, 
hyderwn  fod  genym  dcîigon  o  adnabydliaeth  o'r  efengyl  dragwyddol  i 
ateb  y  cwestiwn  hwn  yn  ddealladwy,  se:ch  y  dichon  fod  yn  wahanol  i 
atebiadau  pawb  ereill  yn  y  wlad.  Er  symud  y  rhwystrau  o'n  ffordd  i 
ateb  y  cwestiwn,  dangoswn  beth  nad  yw  yn  efengyl. 

1.  Nid  y  Testament  Newydd  yw  yr  eítngyl,  serch  haeru  o  lawer  hvny. 
Er  mai  dynion  santaidd  Duw  a  lafarasant  yr  ysgrytbyrau,  megys  eu 
cynhyrfwyd  gan  yr  Ysbryd  Glân,  ac  er  mor  wirioneddol,  llcsiol,  ac 
anghenrheidiol  ydynt,  etto  nid  hwy  yw  yr  efengyl,  canys  yr  oedd  yr 
efengyl  mewn  bodoldeb  cyn  ysgrifenu  gair  o'r  Testament  Newydd,  ac 
yn  meddiant  yr  apostolion  cyn  yr  anfonodd  Crist  hwynt  i'w  phregethu. 
Y  mae  efengyl  Mab  Duw  yn  dragwyddol,  ac  o  ganlyniad,  cyn,  ac  yn 
annibynol  ar,  bob  llyfr  a  fu  erioed  ar  ein  daear  ni.  Nid,  "Ewch  ae  ys- 
grifenwch  y  Tostament  Newydd,"  a  ddywedodd  Iesu  Grist,  ond  "  Ewch 
a  jihregethwch  yr  efengyl,"  nid  y  llyfr.  Os  y  llyfr  yw  yr  efengyl,  yna 
yr  oedd  dynion  drwg  yn  difetha  yr  efengyl  pan  yn  dystrywio  y  llyfr. 
Os  y w  yr  efengyl  yn  y  llyfr,  yna  mae  yr  efengyl  mor  groes  iddi  ei  hun 
ag  yw  yr  amrywiol  gyfieithiadau  o'r  Tesíamer.tau.  Hefyd,  os  yw  yr. 
efengyl  yn  y  llyfr,  pa  fodd  nad  yw  pob  dyn  (nad  pa  mor  ddrwg)  ag  sydd 
yn  llogellu  y  Uyfr  yn  meddu  yr  efengyl  ?  Etto,  os  yr  un  petli  yw  y 
Testament  a'r  efengyl,  yna  mae  yr  efengyl  yn  ddarniog,  neu  mor 
ddiffygiol  ag  yw  y  Testament  o  ysgrifeniadau  yr  awduron  ysbrydoledig 
a  addefa,  a'r  epistolau  y  cyfeiria  atynt.  O'r  ochr  arall,  os  nad  yw  yr 
efengyl  yn  y  Testament  (yr  hwn  feddylddrych  sy'n  wallgofrwyddj  pa 
fodd  yn  enw  rheswm  y  dichon  y  llyfr  awdurdodi  un  dyn  i  bregethu,  nac 
i  ymwneyd  dim  a'r  efengyl  yn  awr,  mwy  nag  y  buasai  cael  meddiant  o 
rai  o'i  epistolau  yn  awdurdodi  yr  ysgrifenyddion,  neu  ý  neb  a  ewyilys- 
iasai  fyned  a'u  darllen,  a'u  hesponio  yn  nyddiau  yr  apostolion  ?      Mafe, 


Duw  a  ryddes  yr  liawl  i'w  apostolion,  a  hwythau,  nid  eu  hy  sgrifeniada.tf f 
a  alwasant  ac  a  ordeiniasant  ddynion,  nid  llyfrau,  ereill.  Ac  fcily  di- 
byna  ar  y  rliai  a  hònant  eu  hawl  o'r  llyfr,  naill  ai  i  brofì  pabam,  pa 
bryd,  a  pha  fodd  y  cyfnewidiodd  Duw  drefn  ei  Fab  o  awdurdodi  dynion, 
neu  addef  eu  hunain  heb  awdurdod  i  ymwneyd  â'r  efengyl !  Nid  yw  yr 
ymresymiadau  liyn  yn  dibrisio,  nac  yn  tueddu  un  gradd  mewn  un  dull 
i  fychanu  yr  hyn  yw  yr  oracl  ddwyfol,  santaidd,  a  defnyddiol,  cofier! 
canys  nid  yw  y  Testament  ei  hun  yn  hòni  yr  hawl  i  ordeinio  neb  ;  ni 
feddyliodd  Duw  erioed  iddo  wneyd  hyny,  nac  i  neb  wneyd  y  defnydd 
hyny  o  hono  ;  ac  ni  chynnygia  neb  yr  wrthddadl  yna  ond  y  rhai  sydd 
rhy  ddwl  i  ddeall  y  gwahaniaeth  sydd  rhwng  y  Testament  a'r  efenyyl  ag 
y  sonia  y  Uyfr  am  dani.  Ni  ellir  eynnwys  sylwedd  yr  efengyl  rhwng 
dau  glawr  unrhy w  lyfr  yn  y  byd. 

2.  Nid  pregetliau  neu  eiriau,  hyd  y  nod  yr  apostolion,  yw  yr  efengyl 
ychwaith.  Awgryma  "pregetlm,"  ddesgrifiad  o  wrthrych  ac  annogaeth 
i'w  feddiannu,— íelly  gwelir  cymmaint  o  wahaniaetli  rhwng  y  bregeth 
a'i  gwrthrych,  ag  sydd  rhwng  y  darluniad  o  imrhyw  beiriant,  dinas,  neu 
wlad,  a'r  sylwedd  a  ddarlunir,  ie,  gymmaint  mwy  na  hyny  agsydd  rhwng 
peiriant  difywyd  a'r  nerth  gweithredol  a  guddir  iddo,  neu  y  gwaith  a  wna. 
Gall  dyn  gredu  pob  gair  o  bob  pregeth  a  glywodd  erioed^  ie,  pob  gair 
sydd  yn  y  gyfrol  santaidd,  yn  ddiysgog,  ac  etto  bod  yn  hollol  amddifad 
o'r  efengyl.  "  Ni  ddaeth  ein  hefengyl  ni  mewn  gair  yn  unig,"  ebe 
Paul,  yrhyn  a  brawf  nad  y  "  gair,"  ond  rhywbeth  a  ddesgrifiai  y  "  gair," 
a'r  hwn  a  ddeilliodd  o  rywle  arall,  oedd  yr  efengyl. 

3.  Er  fod  "  newyddion  da"  yn  gyssylltiedig  a'r  efengyl,  etto  nid  y 
newyddion  yw  yr  efengyl,  onide  cynnwysir  yr  efengyl  mewn  geiriau  yn 
unig,  canys  geiriau  yn  unig  sydd  ofynol  i  drosglwyddo  unrhyw  newydd- 
ion  da  neu  ddrwg  i  feddiant  y  gwrandawwr.  Os  yr  un  peth  yw  yr  efen- 
gyl  a  "newyddion  da,"  y  mae  cynnifer  o  efengylau  ag  sydd  o  newyddicn 
da.  Y  mae  cymmaint  o  wahaniaeth  rhwng  yr  efengyl  â  newyddion  da, 
ag  sydd  rhwng  pasiad  y  Corn  Bill,  a'r  mwynhad  o'i  efFeithiau  daionus. 
Newyddion  gorfoleddus  iawn  oedd  fod  byddinoedd  Brydain  wedi  concro 
yr  Indiaid  dwyreiniol,  serch  iddynt  ladd  miloedd  o'u  cyd-ddynLn  ;  a 
gorchymynwyd  gan  ben  yr  eglwys  wladol  i  bawb  o'i  haelodau  dalu  eu 
diolchgarwch  yn  gyhoeddus  i  Dduw  y  rhyfel  hwn,  am  y  gallu  agawsant 
i  yru  cynnifer  o  fiaen  ei  frawdle,  heb  gymmaint  a  chlyw'ed  son  ain? 
efengyl !     Ai  efengyl  oedd  y  newyddion  da  hyny? 

4.  Nid  y  newyddion  goreu  oll  a  ddaeth  i'n  daear  erioed,  sef  marw  o 
Iesu  Grist  a'i  adgyfodi,  yw  yr  efengyl,  ychwaith,  ond  Awdwr  yr  efengyl- 


yw  Efe.    Gallai  dynion  lamu  o  lawenydd  am  y  newyddion  daionus  hyn, 
ac  etto  bod  heb  dderbyn  un  gronyn  o'r  efengyl  wed'yn. 

5.  Nid  y  drefn,  neu  y  cynllun  allanol  a  wnaeth  efe,  ac  a  seliodd  a'i 
waed  er  achub  dyn,  yw  yr  efengyl,  ychwaith,  ond  y  gallu  dwyfol  a  ddeill- 
iai  drwyddo  ;  onide  mwynhäai  y  rhagrithiwr  yr  efengyl  fel  arall,  ar  ei 
ufydd-dod  i'r  cynllun  hwnw. 

6.  Nid  ordinhadau  yw  yr  efengyl,  er  fod  llawer  o  ordinhada  1  yn  gys- 
sylltiedig  a  hi,  canys  dichon  y  dynion  gwaethaf  yn  y  byd  weinyddu  yr 
ordinhadau  a  ddeallant  am  danynt,  ac  i  ddynion  drygicnus  a  hollol  an- 
nheilwng  ;  etto,  fod  y  naill  a'r  llall  yn  hollol  amddifaid  o'r  efengyl  ar  ol 
y  cwbl.     Ŵel,  Beth  y  w  yr  efengyl  ? 

7.  Atebwn  nad  un  dim  a  ddichon  dyn  gyíîwyno  i'w  gyd-ddyn  yw,  ac 
ni  ddichon  y  goreu  o  ddynion  ond  cyfarwyddo  arall  pa  le,  a  pha  fodd  i'w 
chael  bi.  Er  mor  werthfawr  yw  hi,  a  chanddi  addewid  o'r  bywyd  sydd 
yr  awr  hon,  ac  o'r  hwn  a  fydd,  etto  mae  lle  i  ofni  fod  miloedd  yn  ei 
phroffesu  yn  selog  yn  ol  y  goleuni  a  feddant,  pan  nad  y'nt  yn  deall  beth 
yw  yr  efengyl !  Diau  bod  Uuoedd  o  ddysgedigion  enwog  drwy'r  byd 
wedi  bod,  fel  ag  y  sydd  yn  ein  hoes  ninnau,  yn  ceisio  dysgu  yr  efengyl  í 
ereill,  a  marw  eu  hunain  cyn  deall  beth  yw  hi :  ac  nid  rhyfedd  hyn, 
canys  nid  yw  yr  efengyl  yn  gyfryw  ac  }"  dichon  holl  ddoethineb  ddynol 
y  ddaear  o  honi  ei  hunan,  pe  wedi  ei  chrynhoi  ynghyd  i'r  un  pen,  ei 
deall  na'i  hadnabod,  llawer  llai  ei  meddiannu  hi.  Drwyddi  hi  y  dygir  ei 
meddiannydd  i  gymdeithas  â,  ac  i  adnabyddiaeth  o'i  hawdwr  hi  ;  a  hys- 
bysir  ni  gan  Paul  "  nad  adnabu  y  byd  trwy  ddoethineb  mo  Dduw,"  fod 
Duw  wcdi  gwneyd  doethineb  y  byd  hwn  yn  ynfydrwydd  ;  ac  na  allodd 
neb  o  hyd  y  nod  tywysogion  }r  byd  hwn  gael  yr  efengyl  o  honynt  eu 
hunain.  Nid  rhyfedd  fod  cynnifer  o  wahanol  farnau  o  barthed  iddi  gan 
y  rhai  a  ddysgwyd  gan  y  doethion  yn  unig,  ynte. 

Nid  peth  y  w  yr  efengyl  ag  a  ddichon  dyn  gyflwyno  í  feddiant  un  arall, 
canys  dywed  Paul  nad  un  ddi/nol  yw  hi,  ac  nas  derbyniodd  efe  bi  gaa 
ddyn,  ond  trwy  ddafguddiad  Iesu  Grist.  Nid  all  neb  dderbyn  yr  efeng- 
yl  ond  gan  Dduw,  ac  anmhosibl  iddo  ei  derbyn  beb  fod  hyny  yn  ddat- 
guddiad  oddiwrth  Dduw  yn  uniongyrchol  iddo  ei  bun.  Er  cymmaint  a 
wawdir  ar  y  rhai  a  gânt  ddatgaddiadau  oddiwrth  Ddnw,  yn  mhob  oes 
gan  grefyddwyr,  ac  yn  yr  oes  hon  hefyd,  etto  efengyl  y  datguddiad  oedd 
efengyl  Crist  a'i  apostolion,  ac  efengyl  yn  dwyn  datguddiadau  a  barha  i 
fod  tra  parha  ei  hawdwr  yn  anghyfnewidiol,  a  hithau  yr  un. 

"Weithiau  gelwir  yr  efengyl  yn  "  drysor,"  a  diau  mai  trysor  y  trysorau 
yw  hi  ;  'ie,  trysor  sy'n  fwy  gwerthfawr  na'r  byd  a'i   gyflawnder.    Trysor 


yw  lii  hefyd  na  ellir  ei  ehynnwys  ond  mewn  "  llestri  pricfd  ;"  nid  llestr: 
o  bapyr,  o  lechau,  o  bapyrus  nac  hyd  y  nod  o  aur  coeth.  Nid  adda» 
dim  i'w  dderbyn  ar  ein  daear  ni  ond  dyn.  Nid  peth  dynol  yw  hi  ych- 
waith,  onide  pan  ddiyllid  y  llestr  difethid  y  trysor. 

Ond  gan  fod  yn  amlwg  nad  dim  o'r  pethau  a  nodwyd  yw  yr  efengyl, 
efallai  y  credir  Paul  yn  ateb  y  cwestiwn  hwn.  Dywedai  efe  wrth  y 
Rhufeiniaid,  pen.  1,  16,  "  Nid  oes  arnaf  gywilydd  o  efengyl  Crist, 
oblegid  gallu  Duw  yw  hi  er  iachawdwriaeth  i  bob  un  sy'n  credu." 
Cynnwysa  y  gair  "  credu"  yma,  ymddygiad  gyferbyniol,  sef  uíydd-dod 
i'w  orchymynion  Ef,  canys  "  ffydd  heb  weithredoedd  marw  yw."  Nid 
nemawr  a  feiddiant  addef  eu  bod  yn  credu  yn  nwyfoldeb  y  person  dir- 
mygedig  hwnw,  sef  "  Mab  y  Saer,"  a'r  nad  ufyddhaenti'w  orchymyn- 
ion  ;   pan,  erbyn  hyn  y  mae  yn  bollol  groes  i  hyny,  sef  y  mae  y  broffes 

0  hono  Ef  yn  boblogaidd,  a'r  ufydd-dod  i'w  orchymynion  dwyfol  yn 
ddirmygedi  g  ! 

Gwelir  nad  y  son  am,  na'r  broffes  o,  Dduw  yw'r  efengyl,  canys  gellir 
gwaeddi,  Arglwydd,  Arglwydd,  rnor  uchel,  ac  m9r  gydwyhodol  ag  y 
gwaeddai  prophwydi  Baa1  ar  eu  Duw,  ac  etto  bod  yn  amddifad  o'r  efeu- 
gyl.  Gwelir  nad  aädewidion  Duw,  ond  y  cyflawnìad  o  honynt,  yw'r 
efengyl.     Nid  y  ^ieiriant,  na'r  darluniad  o  hono,  ond  y  nerth  ymsymud- 

01  sydd  ynddo,  ynghyd  â'r  gwaith  a  wna,  a  arddengys  yr  efengyl.  Nid 
doethineb,  rhinweddau,  na  chydwybodolrwydd  a  sel  dyn  yw'r  efengyl, 
ond  y  gallu  dwyfol  a  weithreda  ynddo  a  thrwyddo.  Nid  yn  unig  credu 
yn,  ac  ufyddhau  i'r,  wir  ffurf  o  atlirawiaeth,  end  y  nerthol  weithrediadau 
a  fwynheir  drwy  ufydd-dod  i'r  ffurf  o  egwyddor,  yw  yr  efengyl.  Mewn 
gwir,  y  cyflwyniad  o  gyfran  o  allu  gweithredol  Duw  trwy  ddyn  ;  neu 
Duw  yn  defnyddio  dyn  yn  offeryn  i  wneyd  y  cyfryw  beth.  Dyma  yw 
yr  efengyl !  Gwrthwynebir  y  gosodiad  hwn  oherwydd  mai  gan  Dduw 
y  derbynia  pob  dyn  allu  a  nerth  i  gyflawni  pob  gweitlired,  nid  yn  unig 
fel  ein  Creawdwr,  ond  fel  ein  Cynnaliwr  hefyd.  Ond  anilyga  Paul  yn 
eglur  pâ  fodd  y  mae  yr  efengyl  yn  "  allu  Duw,''  sef  gallu  i  gael  gafael 
ar  "  iachawdwriaeth,"  yr  hyn  allu  nid  oedd  yn  yr  ystyr  arall  yn  addaw- 
edig  i  ddyn.  Cynuwysa  y  gair  iachawdwriaeth  yn  yr  ystyr  helaethaf  o 
hono,  nid  yn  unig  cyfnewidiad  yn  y  cyflwr  yma,  ond  "  gallu  i  fod  yn 
feibion  i  Dduw,"  yr  hyn  a  gynnwysa  fod  yn  gyffelyb  iddo — pan  fydd  y 
marwol  liwn  wedi  gwisgo  anfarwoldeb,  neu  pan  wedi  eu  cyfnewid  i'r  un- 
rhyw  ddelw,  ac  oll  yn  un  ynddo  ef,  yn  etifeddion  i  Dduw,  ac  yn  gyd- 
etifeddion  â  Christ  Iesu.  Dywedir  mai  drwy  yr  efengyl  y  daeth  bywyd 
ac  anllygredigaetb  i  olenni  ;  sef,  "  nerth  bywyd  annherfynol,"  neu  rym 
yr  adgyfodiad  cyntaf,  i  fywyd  tragwyddal.     Drwy  yr  efengyl  y   cyfrar-'À 


Duw  gyfran  helaethach  o'i  aìlu  i  ddyn — y  datguddia  iddo  fwy  o'i  ogon- 
iant,  a'i  gyfiawnder,  o  ffydd  i  â'ydd,  r.eu  yn  gyferbyniol  i  gynnydd  ein 
ffydd  i  dderbyn  hyny,  a  phynnydda  ein  santeiddrwydd  neu  ein  tebyg- 
olrwydd  i  Dcluw  yn  gyfesur  i  hyny  :  megys  y  dywedir,  "  y  cyfiawn  a 
fydd  byw  trwy  ffydd."  Iíefyd,  "  y  mae  llwybr  y  cyfiawn  fel  y  goleuni 
yr  hwn  a  gynnydda  fwy  fwy  hyd  ganol  dydd."  Dyma  fel  y  mae  yr 
efengyl  yn  "  allu  Duw"  yn  dechreu  gweithredu  yma,  ac  yn  cynnyddu 
nes  gorwisgo  ei  blantâ'r  ty  nid  o  waithllaw  [Ilygredig]  ond  tragwyddol 
yn  y  nefoedd,"  yr  hyn  yw  "  iachawdwriaeih."  Yn  1  Thes.  1,5,  dywed 
Paul  pa  fodd  yr  oedd  yr  efengyl  yn  allu  Duw; — '■  Eithr  hefyd  mewn 
nerih,  ac  yn  yr  Yshryd  G!ân,  ac  mewn  sicrwydd  mawr."  Gwelir  mai 
yr  Ysbryd  Ghm  yr  hwn  a  ddeilliai  oddiwrth  y  Tad  yn  ol  addewid  y 
Mab,  oedd  yn  cyfranu  y  nerth,  ac  yn  nerthol  weithio  ynddynt  hwy  ;  ac 
yn  cyd-dystio  a'u  hysbryd  hwy  eu  bod  pryd  hyny  yn  blant  i  Dduw  ;  ond 
etto  fod  y  derbyniad  o'r  "  mabwysiad,  seí  prynedigaethy  corff,"  yn  di- 
bynu  ar  eu  ffyddlondeb  i  barhau  hyd  y  diwedd.  Wrth  hyn  gwelir  fod 
yn  anmhosibl  i  neb  fo  wedi  mwynhau  yr  efengyl  fod  mewn  amheu- 
aeth  yn  ei  chylch,  gan  ei  bod  yn  cyfranu  "  sicrwydd  mawr"  oddiwrth 
Dduw  i  ddyn.  Dywed  Crist  hefyd  yn  Act.  1,8,"  Eithr  chwi  à  dder- 
byniwch  nerth  yr  Ysbryd  Glân  wecli  y  delo  arnoch."  Amlwg  yw 
bellach  mai  cyflawniad  o  gyfran  fwy  neu  Iai  o  allu  Duw  i  ddyn  yw  yr 
efengyl,  a  hyny  drwy  ei  Ysbryd  Glân.  Dim  Ilai  na  nerthol  weithred- 
iadau  hwn  ni  ddichon  focl  yn  efengyl  Crist. 

Ceir  lluaws  o  enghreifftian  yn  y  Testament  Newydd  i  arddangos 
amrywiol  nerthoedd  yr  efengyl,  nid  yn  unig  yn  mawrion  weithredoedd 
ei  Hawdwr  galluog,  ond  drwy  ei  weision  ef  hefyd  yn  olei  addewidion. 
Sylwer  ar  Pedr,  y  pysgotwr  diddysg,  yn  synu  areithwyr  hyawdlaf  y 
gwledydd  a'i  ddawn,  ac  yn  gwneuthur  doethineb  y  Sanhedrim  ddoeth 
ei  hun  yn  ffolineb.  Yn  ddewr  tystiai  yn  ngwyneb  y  llu  mai  Mab 
Duw  yn  wir  oedd  y  "  Mab  y  Saer"  a  laddasent  hwy,  nes  llefain  o'i* 
Ilofruddion  drwg  wrth  ei  draed  am  eu  bywyd.  Yn  y  temlau  gwych, 
ac  yn  mhlith  y  gwisgoedd  sidan,  ymddysgleiriai  ei  wisg  pysgota  ef ; 
ac  nad  pa  mor  wael  ei  olwg,  trwy  ei  ffydd  cydiodd  yn  y  cìoff,  a  thrwy 
nerth  efengyl  Duw  gwnaeth  iddo  neiciio  a  Ilammu  o  lawenydd.  Pani 
y  cynhyrfa  y  dinasoedd,  ac  yr  ymfyddina  y  deiìlion,  y  cloftion,  a  phob 
rhywo  gleiíion  ac  anafusion,  i'r  heolydd,  rhai  ar  feirch,  rhai  ar  fulod 
ac  elorau,  ac  ereill  ar  welyau,  pa  rai  ni  welsent  yr  haul  braidd  yn  eu 
hoes  ?  0,  un  o'r  "  llestri  pridd"  a  gynnwysai  drysor  nerthol,  oedd  i 
ddyfod  heibio,  ac  ymdrechent'gaeî,  pe  ond  cysgod  ei  wisg,  i'wcysgodi 


hwynt.  Pam  y  gorfoledda  heddyw  y  rhai  oedd  yn  fyddariaìd  ddoe  ? 
Oherwydd  efengyl  "  gallu  Duw"  a  ddaeth  i'w  plith.  Yr  ellyllon  duon 
a  lefent  yn  groch  rhag  ei  harswyd  hi,  diangent  o'i  blaeh  tuhwnt  i'r 
gagendor,"gan  ddewis  poenau  Tophet  yn  hytrach  na  dysgleirdeb  ei  thy- 
wyniad  hi.  A'i  hanadl  chwythodd  y  celwyddwyr  mewn  eiliad  i  wydd- 
fod  eu  barnwr,  a'u  celwydd  megys  etto  rhwng  eu  dannedd.  Dro  arall, 
gwelid  y  trysor  hwn  mewn  truan  gwael  yn  llwythog  dan  bwn  o 
gadwyni  haiarnaidd  o  fewn  i'r  eigion  ddorau,  ac  etto  yn  dawel  cysgai 
rhwng  y  milwyr,  fel  pe  buasai  ei  ben  ar  fynwes  ei  frawd  hynaf.  Ond 
cyn  hir  daeth  seraph  tanllyd  o  deulu  ei  Dad,  ac  a'i  tarawodd  ar  ei  ys- 
tlys,  fel  arwydd  o'i  bod  yn  llawn  bryd  iddo  ddeffro  ;  ac  ar  hyn  dryll- 
iodd  y  cydwyni  haiarnaidd  fel  rhwyd  y  pryf  copyn,  ac  ymagorodd  yn 
rhwydd  y  dorau  anferth  ar  eu  pegynau  rhydlyd  o'i  flaen,  er  gwaeled 
oedd  ;  ac  er  na  adawai  y  pryfed  mân  i'w  erlidiwr  fy w,  ond  "  gan  bryfed 
yn  ei  ysu  y  brenin  a  drengodd,"  etto  aeth  Pedr  a'i  drysor  ymaith  yn 
fyw.     Wele  yma  gyfran  fechan  o  efengyl  Mab  Duw. 

Stephan  efengylaidd,  pan  ar  fin  tranc  o  dan  y  gawod  geryg  a  ddryll- 
iai  ei  lestr  pridd,  yr  oedJ  y  trysor  dwyfol  yn  meddianty  rhan  ysbrydol 
ac  anfarwol  o  hono.  Agorai  y  drysau  tragwyddol  o'i  íiaen ;  ac  fe 
ddaeth  ei  Dad  a'i  frawd  hynaf  i'w  wahodd  ef  a'i  drysor  i  mewn  i'r  bar- 
adwys.  Wrth  hyn  gwelir  gallu  yr  efengyl  i  ddwyn  ysbryd  y  dyn  i'r  lan 
serch  dryllio  ei  lestr  yn  chwilfriw.  Iago  ac  Ioan,  dynion  llariaidd,  a 
Boanerges  mawr  eu  trwst ;  hefyd  Philip,  Luc,  ac  Apolos  ddoniol, 
oeddynt  ddynion  glân  yn  llaw  eu  Duw  i  ddala  y  trysor  dwyfol  hwn. 
Apostol  mawr  y  Cenedloedd,  ar  fynydd  Mars,  a  ga'dd  deimlo  mai 
gelyn  cas  yw  eilun  dyn.  Weithiau  cawn  ef  dros  y  mur  yn  grogedig 
mewn  basged,  fel  y  pryf  copyn  yn  ei  rwyd,  yn  dianc  gyda'i  drysor  o 
wydd  erlidwyr  Crist.  Dro  arall  ehedai  ar  adenydd  seraph  i'r  entrych, 
ac  agorai  dorau  y  drydedd  nef  er  mwyn  ei  drysor — ac  nis  cawn  wybod 
pa  groesaw  a  gafodd.  Bryd  arall  tarawai  ei  elyn  â  thywyllwch  trag- 
wyddol,  trwy  rym  ei  ffydd;  er  hyny  gwel  ei  gefn  yn  gwysau  gwiail 
hallt,  a'i  ben  o  dan  garn  o  geryg  wedi  ei  adael  megys  am  farw — etto 
gwelir  nerth  auferth  ei  drysor  yn  ei  godi  i'r  lan,  ac  yn  siglo  gliniau 
breninoedd  a  lly wiawdwyr  fel  dail  aspien,  gan  ddychryneileferyddaui 
gyfiawnder,  dirwest,  a'r  farn  a  fydd — capteniaid  a  barnwyr  a  aent  yn 
fud,  pan  ddylifai  doethineb,  dewrder,  a  daioni,  yn  hyf  o'i  enau  ef. 
Pwy  a  all  brisio  na  thraethu  gwerth  y  trysor  hwn,  na  dysgrifio  nerth  a 
grym  efengyl  Crist  ?  Beth  dâl  y  fì'urf  heb  feddu  "  ei  grym  hi.?"  Er 
fod  graddau  yngrym  yr  efengyl  yn  ei   gweithrediadau  drwy  dduiion, 


etto.  y  mae  yn  gynnyddöl  gyfartal  i  gynnydd  eu  doethineb.  Nerthol 
weithrediadau  yr  efengyl  a  gyflawnodd  yr  holl  nerthoedd  gynt  drwy'r 
patriarchiaid,  o  Adda,  Enoch,  Abraham,  Moses,  a'r  holl  brophwydi. 
Dyma  a'u  galluogodd  i  oresgyn  teyrnasoedd,  i  gau  safnau  llewod,  i 
ddiffbdd  angerdd  y  tân,  ac  i  ddianc  rhag  min  y  cleddyf.  Hyn,  trwy 
rym  eu  ffÿdd,  a  adferodd  iddynt  eu  meirw  yn  fyw,  a'u  nerthodd  i  ddy- 
oddef  pob  gwawd,  dirdynu,  flîangellu,  a  charcharau.  Drwy  yr  efengyl 
dibrisìasant  bob  rhwymau,  y  cleddyf,  a'r  meini  llabyddiol,  gan  ddewiá 
yn  hytrach  grwydro  mewn  ogofeydd,  anialwch,  a  thyllau  y  creigiau, 
mewn  crwyn  geifr,  na  àerbyn  ymwared  ar  gost  eu  trysor  dwyfol.  Mor 
fawr  y  prisient  ef ! 

Gan  mai  nerthol  weithrediadau  Ysbryd  Duw  drwy  ddynion,  megys 
yn  ei  wahanol  ddoniau  ysbrydol,  yw  yr  efengyl,  y  mae  yn  canlyn  mai 
dysgu  dynion  y  ffbrdd  i  dderbyn  y  pethau  hyny.  gydag  addewid  sicr  a 
diammheuol  dros  Dduw  y  derbyniant  y  cyfryw,  ydyw  pregethu  yr  ef- 
engyl.  Y  modd  y  pregethai  prif  apostol  ein  daear  unwaith  yr  efengyl, 
oedd,  "  A  chwi  a  dderbyniweh  ddawn  yr  Ysbryd  Glan,"  Act.  ii,  38. 
Nid  ystyriwn  fod  pob  areithio,  nad  pa  mor  hyawdl — nad  ydy w  yr  oll  a 
allai  holl  ddoethineb  ddynol  y  byd  ei  draethu,  yn  bregethu  yrefengyl, 
oddieithr  y  cynnwysai  addewid  o  "  ddawn  yr  Ysbryd  Glân,"  ynghyd  â 
desgrifiad  o'r  ffordd  i'w  gael.  A  dyraa  paham  y  dywedasom  na  ddi- 
chon  un  dyn,  nad  pa  mor  ddoeth,  doniol,  a  da,  bregethu  yr  efengyl  o 
hono  ei  hun,  oddieithr  ei  fod  yn  gwybod  ddarfod  i  Dduw  ei  anfon  i 
alw  dynion,  ei  hawlio  i  addaw  y  "  gallu  Duw"  hwn  iddynt  os  ufydd- 
haent.  Ni  cheir  neb  yn  addaw  hyn  ond  gweision  Dduw,  oherwydd  pe 
addawai  ereill  hyn,  gwyddant  y  byddai  y  diffyg  o  hono  wed'yn  yn  ft'aith 
ddigonol  i'w  profi  hwy  yn  dwyllwyr,  ac  y  darfyddai  eu  crefft.  Pan  o'r 
ochr  arall,  oherwydd  eu  hanfoniad  dwyfol,  gwyr  gweision  Duw  y  cyf- 
lawna  Efe  yr  hyn  a  addawant  hwy  yn  ei  enw  Ef,  ac  oherwydd  eu  bod 
hwy  yn  gwybod  cariad  Crist  y  maent  mor  daer  i  bersw-adio  dynion  i 
ufyddhau,  ac  mor  eofn  i  sicrhau  fel  Pedr  gynt,  "  A  chwi  a  dderbyn- 
iwch  ddav\n  yr  Ysbryd  Glân." 

Hawdd  yw  canfod  wrth  liyn  y  gwahaniaeth  mawr  ag  sydd  rhwng 
pregethwyr  efengyl  gallu  Duw,  a  phregethwyr  traddodiadau  ac  athraw- 
iaethadau  dynion.  Dywed  y  blaenaf  fod  yr  efengyl  a  bregethant  hwy 
yneiphrofi  ei  hun,  neu  yn  hytrach  fod  eu  Meistr  hwy  yn  ei  phroíi 
hi  yn  wirioneddau  dwyfol,  drwy  gyfranu  doniau  ei  Ysbryd  Glân  i'w 
hufyddion,  ac  o  ganlyniad  yn  profi  yr  anmhosibîrwydd  o'u  bod  hwy 
yn  dwyllwyr.     Ond  y  lleill  yn  hoüol  groes  a  disad  a  haerant  nad  oes 


addewid  am,  "  nac  eisieu  y  doniau  ysbrydol  yn  yr  oes  oleu  hon." 
Gwelir  nad  oes  un  ffordd  arall  ganddynt  i  gyfiawnhau  eu  hunain  yn 
eu  holl  groes-gredoau,  ac  i  bregethu  y  gwahanol  efengylau ;  canys  pe 
addefent  yr  anghenrheirìrwydd  am  y  doniau  ysbrydol,  ac  etto  yn  gor- 
fod  addef  eu  hamddifadrwydd  o  honynt,  deuai  eu  twyll  i'r  amlwg. 
Etto  hawdd  i  bob  dyn  rhesymol  ganfod  füd  hóni  yr  anghenrheidrwydd 
am  efengyl  Crist,  a  gwadu  yr  anghenrheidrwydd  atn  ddoniau  Ysbryd 
Crist,  yn  wrthddywediad  pendant,  oherwydd  mai  dyna  yw  efengyl 
Crist,  sef  gallu  Duw — mai  dyna  y  modd  y  mae  hi  yn  nerth  o'r  uchel- 
der.  Proffesu  yr  efengyl,  a  gwadu  ei  thystiolaeth  hi,  sef  y  sicrwydd 
mawr  a  ddyry  hi  o'n  perthynas  â  üuw  drwy  y  cyflawniad  o'i  addewid- 
ion,  sydtl  hefyd  yn  wrthddywediad,  oherwydd  ni  ddichon  gair  yn  unig 
fod  yn  efengyl,  na  dim  auigen  na'r  hyn  a  ddug  "  sicrwydd  mawr."  Yr 
un  peth  yw  haeru  nad  oes  eisieu  yr  efengyl,  a  haeru  nad  oes  eisieu 
doniauyr  Ysbryd  Glàn,  canys  yr  olaf  yw  y  blaenaf. 

Nid  oes  sail  mewn  nac  ysgrythyr  na  rheswm  i  ddywedyd  y  diddym- 
id  y  doniau  ysbrydol  ddim  cynt  nag  y  diddymid  yr  efengyl  o'r  byd. 
Lle  y  mae  y  naill,  yno  y  mae  y  llall,  ac  anmhosibl  i'r  naill  fodoli  heb 
y  lla.ll,  oherwydd  yr  un  ydynt.  Gan  mai  y  doniau  y  w  yr  efengyl,  dy- 
wedyd  mai  er  sefydlu  yr  efengyl  gynt  y  rhoddwyd  y  doniau,  yw  dy- 
wedyd  fod  yr  efengyl  wedicael  ei  rhoddi  er  ei  sefydlu  ei  hun,  a'r  un 
peth  yw  hyny  ag  addef  yr  anghen  am  yr  un  efengyl  yn  allu  Duw,  yn  yr 
un  modd  er  ei  sefydlu  ei  hun  yn  mhob  oes  a  gwlad,  ag  yn  oes  yr  ap- 
ostolaidd.  Gofyn  i  weision  Duw  ddangos  y  doniau  hyn  i  anghredin- 
wyr,  neu  wrteyd  gwyrthiau  er  dwyn  rhai  i  gredu  yr  efengyl,  yw  croesi 
írefu  Duw  yn  hollol;  oherwydd  Duw  sydd  yn  cyfranu  y  gallu  hyny  fel 
air  yr  ewyllysia  Efe;  ac  nid  yw  wedi  ei  addaw  i  neb  cyn,  ond  wedi, 
iddynt  hwy  ufyddhau  i'w  dyledswyddau  yn  ol  galwad  ei  weision.  Ni 
addawodd  Pedr  ddawn  yr  Yshryd  Glân  i  neb  ond  wedi  yr  ufyddhae>nt 
i'w  alwad,  sef  "  Edifarhewch  a  bedyddier  pob  un  o  honoch  yn  euw 
Iesu  Grist  er  maddeuant  pechodau  [ac  wedi  y  gwneloch  hyn  ac 
nid  cynt],  chwi  a  dderbyniwch  ddawn  yr  Ysbryd  Glàn."  Y  mae  mor 
hollol  afresymol  gofyn  am  y  doniau  hyny  cyn  ufyddhau  yn  awr,  ag  a 
í'uasai  i'r  rhai  hyny  ofyn  felly  i  Pedr  ;  ac  y  mae  yr  hwn  a  wnelo  hyny 
am  fynu  mwynhau  y  bendithion  hyny  yn  ei  ífordd  ei  hun,  gan  wrthod 
a  diystyru  y  ffordd  a  drefnodd  Mab  Duw  i'w  mwynhaugydasicrwydd  ; 
ac  nid  oes  esiampl  ddarfod  i  Fab  Duw  na'i  weision  wyrdroi  y  drefn 
osodedig  unwaith  erioed  i  foddio  y  cyfryw. 

Nid  drwy  wueyd   gwyrthiau  i'r  anghredinwyr   y   profai   gweision. 


Duw  eu  danfoniad  ychẅaith,  ond  drwy  bregethu  Crist  croeshoeliedíg, 
galw  ar  y  credinwyr  ynddo  i  edifarhau  am  eu  pechodau*  eu  bedyddio 
er  maddeuant  o  honynt,  ac  yna  trwy  arddodiad  eu  dwylaw  hwynt  cyf- 
ranai  Duw  i'r  ufyddion  eu  hunain  ei  ddoniau  ysbrydol,  pa  rai  a  fydd- 
ant  yn  ffeithiau  anwadadwy  er  profi  eu  danfoniad  hwy  ganddo  i  iawn 
weinyddu  ordinhadau  ei  efengyl.  Duw  sy'n  profi  danfoniad  ei  weis- 
ion,  ac  nid  hwy  yn  profi  eu  danfoniad  eu  hunain.  "  A  hwy  a  aethant 
allan,  ac  a  bregethasant  [nid  a  wnaethant  wyrthiau]  yn  mhob  man, 
a'r  Arglwydd  yn  cydweithio,  ac  yn  cadarnhau  y  gair  [nid  y  gwyrth- 
iau,  nac  yn  rhagflaenu  y  gair  trwy  wyrthiau]  trwy  arwyddion  y  rhai 
oedd  yn  canlyn."  Nid  yn  rhagflaenu,  ond  yn  dylyn  y  rhai  a  ufydd- 
hasent  i'r  galwad;  "  Ynia  gweler  hefyd  nad  yr  ordinhadau,  ond  y  gaìîu 
dwyfol  a  gyfranai  Duw  drwy  ei  ddoniau  ar  ol  ufyddhau,  yw  yr  efengyl, 
neu  ynte  o'r  ochr  arall,  y  dwfr  sydd  yn  golchi  ymaith  bechodau — y 
dwylaw  sydd  yn  cyfranu  yr  Ysbryd  Glàn  ;  a'r  bara  yw  corff,  cynnwys- 
iad  y  cwpan  ydyw  gwaed  Crist.  Ac  os  felly  y  mae,  byddai  dynion  yn 
hollol  anndbynol  ar  Dduw  am  ei  allu  a'i  nerth,  a  addawwyd  gan  ei 
Fab.  Os  na  addefir  hyna,  rhaid  addef  yr  hyn  a  ddywedasom  eisoes, 
sef  mai  y  doniau  a  dderbynir  gan  Dduw  ar  ol  ufyddhau  i'w  ordinhadau 
yw  ei  efengyl. 

Yn  awr  ddarllenydd  hynaws,  hysbyswn  y  newyddion  gorfoleddus 
ddarfod  i  Dduw  o'i  dd^ioni  ddanfon  "  Saint  y  Dyddiau  Diweddaf," 
i  bregethu  yr  efengyl  hon.  ac  nid  dim  yn  amgen  nag  efengyl  gallu 
Duw  megys  cynt.  Ac  yn  ei  enw  Ef  galwn  ar  ein  eyd-ddynion  i  gredu 
yn  ei  Fab  Ef  a'n  holl  galon — i  edifarhau  am  eu  pechodau,  ac  i  bender- 
fynu  ei  wasanaethu  Ef  yn  ffyddlon,  drwy  gadw  ei  orchymynion  yn  ol 
yr  ysgrythyrau,  cymmeryd  eu  bedyddio  er  maddeuant  pechodau,  a 
thystiwn  hefyd  mai  chwi  a  äderbyniwch  ddawn  yr  Ysbryd  Gldn  ;  ac 
felly  profa  ein  Duw  e:n  danfoniad  ninnau  yn  ddiwrthbrawf,  serch  i 
holl  bregethwyr  gau  efengylau  y  byd  yn  unllais  ddywedyd  yn  ein 
herbyn,  fel  y  dywedent  yn  erbyn  yr  un  efengyl  gynt.  Acyn  olaf  cym- 
hellwn,  nac  ymryson  a  chig  a  gwaed,  ond  dyred  a  gwel  mai  gwiryw'a 
íenadwri. 


10 

ANERCHIAD  AT  Y  CYMRY. 

An'wyi,  Gvdwladwvr, — Wrth  anfon  yr  anerchiad  hwn  i'ch  plith, 
taer  erfyniwn  eich  sylw  difrifolaf  arno.  Gwnewch  degwch  a'ch  eneid- 
iau  eich  hunain  a'r  gwirionedd  wrth  ei  ddarllen,  fel  y  derbynioch  y 
lles  a  amcanwn  wrth  ei  gyhoeddi.  Gwyddom  y  cynnwysa  lawer  o 
ddywediadau  pwysig,  y  rhai  sy'n  dwyn  perthynas  agos  â  phob  un  o 
honoch  ;  ac  er  y  dichon  amryw  bethau  ynddo  ymddangos  yn  ncwydd 
ac  yn  anmhoblogaiild  ar  yr  olwg  gyntaf,  etto  byddwch  bwyllog,  canys 
yr  un  yw  eich  Beibî  chwi  a  ninnau.  Yn  y  glorian  gywir  hon,  gan 
hyny.  y  pwyswh  bob  egwyddor. 

Gwyddom  ein  bod  (trwy  drugaredd  ein  Duw)  yn  feddiannol  ar  dry- 
sorau  dwyfol  a  gwerthfawr,  pa  rai  a'ch  cyfoethogant  chwithau  yn  dra- 
gwyddol.  Yr  ydym  wedi  ein  hanrhegu  â'r  perl  nefol  hwnw  ag  yr  ym- 
chwiliwch  chwi  am  dano,  o  gapel  bwy  gilydd,  ac  o'r  naill  enwad  i'r 
ilall,  ar  hyd  y  blynyddoedd — sef  crefydd  bur — egwyddorion  y  nef— 
yr  efengyl  dragwyddol,  yr  hon  sydd  yn  dwyn  bywyd  ac  anllygredigaeth 
i  oleuni.  Yr  ydym  yn  gwneyd  a  allom  i  gyflwyno  gwybodaetli  o  honi 
i  chwithau  yn  mhob  dull  a  modd  a  allwn;  ac  er  mor  ddaionus  yw,  y 
mae  miloedd  o  honoch  yn  diystyru  cynghor  Duw  yn  eich  herbyn  eich 
hunain,  heb  ufyddhau  i,  na  gwrando  ar,  yr  alwedigaeth  nefol  a  phwys- 
ig  a  gynnygir  i  chwi. 

Y  mae  ugeiniau  o  honom  yn  cyhoeddi  y  newyddion  da  hyn  yn  eich 
plith  er's  rhai  blynyddau  bellach,  ar  ein  cost  ein  hunain  ;  a  pha  dder- 
byniad  a  geir  ?  Gallesid  dysgwyl  yn  rhesymol  i'r  rhai  hyny  a  addef- 
ant  wirionedd  y  grefydd  Gristionogol  yn  ei  sefydliad  cyntefig  a  phur, 
ac  a  brofìesant  y  fath  fawr  sel  drosti,  ei  chofleidio  fel  trysor  y  trysorau 
p:m  y  ciywent  hi  etto  yn  cael  ei  phregethu  genytn  ninnau  yn  ei  chyf- 
ìawnder,  wedi  ei  hail-sefydlu  fel  cynt,  a'i  phregethwyr  wedi  eu  danfon 
drwy  awdurdod  dwyfol  fel  yr  anfonwyd  yr  apostolion  gynt,  pa  rai  a 
ganmolwch  gytnmaint. 

*  Ond  gwydrìoeh  chwi  mai  hollol  groes  i  hyny  y  mae.  Pa  well  der- 
byniad  a  gaiffanfonedigion  Duw  genych  chwi  yn  awr,  yn  enwedig  gan 
y  rhai  selog  dros  draddodíadau  y  tadau,  nag  a  gaffai  y  cyfifelyb  anfon- 
edigion  gyda'r  un  fath  genadwri  gan  eu  cydoeswyr  hwythau  ?  Rabbies, 
dysgawdwyr,  a  chrefyddwyr  mwyaf  selog  y  wlad  oedd  eu  gelynion 
penaf  hwynt.  Dyma  y  rhai  a  bregethent  fwyaf  o'r  pwlpudau  i'w  her- 
byn,  a  adroddent  fwyaf  o  chwedhiu  disail  âm  eu  cymmeriadau,  ac  a 
gyhoeddent  mai  twyiì  oedd  ganddynt,  acmai  twyllwr  oedd  eu  blaenor, 
a  hyny  heb  gynnyg  un  prawf  o  ddim,  ond  eu  haeriadau.  Onid  felly 
yn  hollol  yr  ymddyga  y  cyfryw  tuag  atom  ninnau  ?  Y  croesaw  gorcu 
a  gafíent  hwy  gan  hudolion  y  cyfryw  oedd,  gwaeddi  gau-brophwydi, 
gau-athrawon,  twyllwyr,  &c,  ar  eu  hol  yn  yr  heolydd.  Felly  ninnau. 
Ónid  oedd  awduron  eu  hoes  yn  taenu  pob  camgyhuddiadau  disail  am 
íianynt  hwy,  heb  gymmeryd  y  drafferth  i  chwilio  beth  oeddynt.  Felly 
y  gwnant  a  ninnau.  Oni  throent  hwynt.  a'r  rhai  a'u  gwrandawent, 
allan  o'u  synagogau  ?  Onid  felly  y  gwneir  â  ninnau,  ac  â'r  rhai  sonest 
eu  calon  ag  sydd  yn  chwilio  am  y  g\\ir  ?  Oni  ddywedodd  Crist  mai 
feljy  y  gwnaent  ?  ac  felly  y  mae. 

Dywedid  am  danynt  hwy,  "Y  rhai  sy'n  aflonydcîu  y  byd,  y  th&íhftlf 
a  dclaethant  ynia  heí'yd."     í'eliy    y  clywn    niunau    bob    lle   yr  elom. 
'•Beth  a  ddywed  y  siaradwr  hwn  1"   meddai  un  ;  "Mae  y  rhai  hyn  yn 
aflonyddu'r  ddinas,"  ebe  arall  am   danynt  hwy.     Felly  ein  cyhuddir 
ninnau.     Dygaut  athrawiaeth  newydd  i'n  plith,  yrhon  nid  yw  weddus 
i  ni  ei  derbyn,  meddent  am  danynt  hwy.     "  Y  mae  y  rhai  hyn  yn  preg- 
ethu  efengylneicydd,  yr  hon  nid  yw  weddus  i  ni,  sectariaid,  ei  derbyr.," 
meddant  yn  awr  am  danom  ninnau.     Oni  ddyv\edodd  ein  Harglwydd 
mai  felly  y  gwnai  gau-grefyddwyr  a'r  gwirí     Do  ;  ac  y  mae  ein  cyd- 
oeswyr  yn  profì  ei  eiriau  ef  a'n  crefycld  ninnau,  mor  wiríoueddol  yn  yr 
oes  hon  a  hóno.     "Y  neb  a  fyddo  fyw  yn  gyfiawn  yn  Nghrist  lesu,  a 
erlidir,"  oedd  y  pryd  hyny ;  feily  y  teimìwn  ninnau  yn  ddigon  gwir  ;  a 
phe  cydmerid  ni  a  hwythau  yn  mhob  nodwedd,  acymddygiad  ein  cyd- 
oeswyr  atom  ninnau  a'n  crefydd,  gwelid  fod  yr  un  achos  yn  dwyn  yr 
un  effaith  yn  yr  oes  hon  â  hono.     Paham  nad  yw  hyn  oll  yn  dystiol- 
aeth  i  chwi,  gyfeillion  hynaws,  o'n  tebygolrwydd  iddynt  hwy  ?  Paham 
y  cyflawnwch  chwi  fesurau,  ac  y  dilynwch  gamrau  yr  eriidwyr  a  fu, 
a'ch  llygaid  yn  agored  ?     Onid  oedd  eu  crefydd  hwynt  yn  anmhoblog- 
aidd  y  pryd  hynv  ?     Pa  ryfedd  fod  yr  un  grefydd  mor  anmhoblogaidd 
yn  ei  hail  ddechreuad  yn  awr  ?  "A  gredodd  neb  o'r  pen'aethiaid  ?"  ebe 
y  naill.     O  na,  "ysgubion  y  byd  a  sorod  pob  dim"  ydynt,  ebe  y  lleill 
y  pryd  hyny.     Felly  yn  awr.     Pregethu  i'r  tylodion  yn  rhad  yr  oedd- 
ynt  hwy.     Felly  ninnau.     Perswadio  y  bobloedd  i  beidio  eu  gwrando 
yr  oedd  pregethwyr  yr  oes  hono,  eu  bod  islaw  eu   sylw  hwynt.     Felly 
yn  awr,  yn  gywir.     Òfni  y  byddai  gobaith  eu  helw  yn  pallu  a  gyffroai 
y  rhai  hyny.     Barnwch  ciiwi   ai  dyna'r  achos  paham  yr  ymesyd  mars- 
iandwyr  a  chrefftwyr  crefyddol  yr  oes  hon  arnoin  ni  !     Yr  oedd  iach- 
awdwriaeth  eu  cydoeswyr   yn  nglyn  ag   ufyddhau  i'w  cenadwri  hwy. 
Felly  yn  awr,  dclarllenydd  hynaws,  y  mae  mor  sicr  fod  maddeuant,  act- 
gyfodiad,  dyrchafiad,  a  gogoniant  ein  cydoeswyr,  yn  dibynuareu  huf- 
ydd-dod  i  genadwri  Saiut  y  Dycldiau  Diweddaf ;  îe,  pe  dyw«dai   holl 
bobl  y  byd  yn  ddrwg  am  danynt,  gwyddom  fod  Duw'r  nefoedd  wedi 
eudanfon.     Gwyddom,  Gymry  anwyl,  er  ein  gwaeledd.     Tystiwn  ya 
ddifrifol  a  sobr  yn   ofn  Duw,  fel  y  byddom  làn  oddiwrth  waed  pawb 
oll.     Yr  ydym  ni  wedi  derbyu   allweddau  goruchwyliaeth  cyfiawnder 
yr  amseroedd — gweinidogaeth  y  cymmod,  sef  goruchwyliaeth  yr  unfed 
awr  ar  ddeg  !     Mae  Arglwydd  y  cynauaf  wedi   ein  danfon  gycla  chen- 
adwri  i  gasglu  ei  weuitb  i'w  ysgubor,  cyn  y  daw  efe  i  losgi  yr  us  at!  an 
anniffoddadwy.     Etto,  tystiwn  yn  dra  eofn  nadaiffeichoes  na'ch  cen- 
edlaeth  chwi  heibio,  hyd  oni  phrofa  Duw  ísrael  tuhwnt  i  bob  dacll, 
fod   Saint  y  Dyddiau  Diweddaf  wedi  eu  danfon  ganddo   i  ddarpa.  u 
ffordd  ei  ail  ddyfodiad,  ac  y  prawf  bob  iot  a  phob  teitl    o'u  cenadv\  i 
yn  wirionedd  safadwy.     Ouid  yw  y  dystiolaeth  hon  o  bwys  i  chwi,  ac 
yn  arogl  o  fywyd  i  fywyd,  neu  o  farwolaeth   i  farwoiaeth,  i  bob  un  a 
gaffo  y  fantais  o'i  chlywed  ?     Nid  yw  esgeulusdod  gwirfoddol   yn  uu 
esgusawd  i  neb.     Y  pwysfawrogrwydd  o  honi  a'n  cymhellodd,  i'e,  a'n 
gorfoda  i  fod  mor  blaen  tuag  atoch  ;  a  gwae  ni  cni  wnawn  hyn ;  ang- 
henrhaid  a  osodwyd  arnom.     Atebwch  chwi,  onid   yw  tystiolaeth    ícl 
hyn  yn  deiìwng  o'ch  gwrandawiad,   a'ch  hvmchwiliad   manw]  ?     Ç}v  r 
yw,  Gymry  auwyl ;  chwiliwch  a  phrofwch  ni  yn  deg,  a  dangcswch  ei» 

cyfeiliornadau,  os  gellwch ;  a  byddwn  ddiolrhgar  i  cliwi.  Yr  ydym  yn 
utebol  i  Dduw  ain  yr  hyn  a  dd\  wedwn  ;  gwyddom  hyny  hef'yd,  ac  etto 
carwn  a  deisyfwn  arholiad  ar  ein  crefydd  o  flaen  brawdlys  gair  digyf- 
newid  y  Barnwr  cyfiawn  hwnw.  A  brofodd  rhyw  un  yn  y  wlad  un  o'n 
hegwyddorion  yn  gyfeiliornus  yn  ol  y  Beibl  ?  Naddo,  ddim  un ! 
Gwir  i  lawer  brofi  camgyhuddiadau  ein  gelynion  arnom  yn  wrthun 
iawn.  A  pha  beth  sydd  i  ni  a  wnelom  a  hyny  hyd  onid  ymosodant  ar 
yr  hyn  agredwn,  ac  nid  ar  yr  hyn  a  wadwn  ni  fel  hwythau.  Hyd  oni 
wnelont  hyn,  pa  reswin  ein  herlid,  ein  difenwi,  a  gwrthod  gwrando 
arnom  ?  Etto,  o'n  rhan  ni,  erlidier  a  fynoch,  a  diolchwn  ninnau  am 
yr  anrhydedd  a'r  nerth  i  ddyoddef  ar  gam,  er  mwyn  y  gwirioneddau 
dwyfol  hyny  ag  y  rhoes  ein  brodyr  a'n  Harglwydd  eu  hywydau  yn 
ebyrth  gwirfoddol  drostynt;  ac  er  hyn  oll,  er  eich  hargyhoeddi  chwi 
sy'n  ceiüo  crefydd  a  grym  ynddi,  a'ch  dwyn  yn  etifeddion  sylwedd, 
tystiwn,  a  pharhawn  i  egluro  y  genadwri  a  ymddiriedwyd  i'n  gofal ;  a 
ni  yn  gwybod  tra  parhawn  felly  y  cawn  roddi  i  fyny  ein  cyfrif  yn  Ila- 
wen  pan  y  del  ein  Meistr  i'wogoneddu  yn  yr  holl  rai  a  gredant  ac  a 
ufyddhant  i'n  tystiolaeth.  Nid  ydym  heb  deimlo  ein  hannigonol- 
rwydd  i'r  fath  orchwyl  â  hwn,  ond  gwyddom  fod  y  breichiau  tragwy- 
ddol  odditanóm.  Gwyddom  hefyd  mai  yr  hwn  a  draeiha  wirioneddau 
mawrion  a  lliosog  i'w  gydoeswyr,  a  ennilla  iddo  ei  hun  elynion  llio>og 
a  chedyrn  drwy  hyny.  Poblogrwydd  yroesyw  gelyn  cryfaf  y  gwir,  os 
tyr  dros  ei  geulanau  ef :  a  than  yr  amgylchiadau  presennol,  pe  medd- 
em  ninnau  ar  glariwn  angylaidd — y  sel  apostolaidd — a  chalonau  mor 
eang  a  thragwyddoldeb — a  dcethineb  y  nefoedd — a  chariad  Duw  yn 
llosgi  yn  rüam  enynol  yn  ein  mynwesau,  ac  wedi  ein  hanfon  i  draethu 
y  genadwri  oreu  a  ddygwyd  o'r  drydedd  nef  erioed  gan  Michael  yr 
archangel ;  etto,  byddai  mor  anmhosibl  i  ni  gyíìwyno  gwybodaeth  o 
honi  i'r  werin  yn  awr  ag  oedd  i  Paul  brofi  dwyfoldeb  eu  Messia  croes- 
hoeliedig  yn  Ephesus,  pan  f'oddid  ei  lais  yn  nghanol  y  fonllef  fawr 
hòno,  "Mawr  yw  Diana  yr  Ephesiaid." 

Gymry,  pa  byd  y  hydd  holf  genycb  watwar,  ac  y  trowch  y  glust 
fyddar  at  y  genadwii  bwysig  hon  o'r  nefoedd  ?  Cofiwch  na  anfonodd 
Duw  erioed  genadwri  i'n  byd,  a'r  nad  oedd  gwaredigaeth  dymmorol 
ac  ysbrydol  yr  oes  hono  yn  dibynu  ar  eu  hufydd  dod  iddi.  Cofiwch 
pa  dderbyniad  a  gafodd  Noah,  a'r  canlyniad  o  wrthod  ei  genadwri  ! 
Cofiwch  Sodom  a  Gomorah,  a  diaystr  yr  Iuildewon,  er  mor  selog 
oeddynt  dros  draddodiadau  y  tadau.  Cofiwch  hefyd  ddywedyd  o'n 
Harglwydd  yn  eglur  yn  eich  Beibl  chwi  a  uinnau.  mai  "megys  yr  oedd 
yn  nyddian  Noah,  felly  y  bydd  yn  nyfodiad  Mab  y  dyn."  Cofiwch 
ddywedyd  hefyd  o  hyn  wrthych,  fod  Duw  wedi  danfon  Saint  y  Dydd- 
ìau  Diweddaf  i'ch  rhybyddio,  fod  yr  amser  yn  agos  iddo  wneuthur  i 
fyny  ei  briodoledd,  pan  y  gwelwch  ragor  rhwng  yr  hv\n  a  wasanaetho 
Dduw,  a'r  hwn  a  wasanaetho  ddynion.  Yr  Argìwydd  a  agoro  eich 
llygaid  mewn  pryd,  fel  y  galloch  ddiane  rhag  y  Ìlid  a  fydd,  a  bod  yn 
ddiangol  yn  nydd  digofaint  yr  Hollalluog.     Amen. 

